Breyting hefur orðið á greiðslufyrirkomulagi vegna rannsókna á leghálssýnum sem kvensjúkdómalæknar taka og senda til skoðunar . Fjöldi kvenna nýtir tækifærið hjá kvensjúkdómalækni og lætur taka krabbameinssýni í skoðuninni . Þær konur sem hafa látið taka strok úr leghálsi hjá kvenjúkdómalækni á árinu , munu fá reikning fyrir rannsóknargjaldi sýnisins í næstu viku . Þetta er breyting frá því sem áður var þegar læknar innheimtu gjaldið jafnóðum við komu kvennnanna til þeirra . „ Nokkrir læknanna eru hættir innheimtu gjaldsins og þá breytist verklag og félagið þurfti að taka þetta að sér , segir Helgi Björnsson , fjármálastjóri Krabbameinsfélagsins . Reikningar munu berast frá Krabbameinsfélaginu með skýringu í næstu viku , almennt gjald er 2.700 auk seðilgjalds .